Document ID: /roh_data/filtered/fineweb-2-filterrobots_roh.jsonl.gz/63545

Amt für Industrie, Gewerbe und Arbeit
Uffizi per industria, mastergn e lavur
Ufficio per l’industria, arti e mestieri e lavoro
Lavurais Vus tar ina interpresa senza finamira da profit, en in'uniun, en in'administraziun chantunala e.u.v. ed avais Vus proximamain projects u lavurs che Vus na pudais betg realisar per mancanza da temp u per auters motivs? Alura profitai da l'occasiun e realisai quests en collavuraziun cun pro vision. Tge lavurs che nus pudain exequir, chattais Vus sut projects.
Cun ans incaricar n'As distgargiais Vus betg mo, il medem mument dais Vus a persunas che tschertgan ina plazza la pussaivladad da profundar lur savida existenta, d'emprender insatge nov e da s'elavurar ina cumprova da prestaziun. Schebain il project vegn elavurà tar Vus al lieu ubain tar pro vision, vegn concludì individualmain.
Auter ch'eventualas expensas per il material da biro, per copias, per telefons e.u.v. na resultan per Vus nagins custs; la prestaziun da lavur sco tala è gratuita.